A Peregrina, Santiago de Compostela

Santa María da Peregrina é unha parroquia que se localiza no concello de Santiago de Compostela. Segundo o IGE en 2024 tiña 588 habitantes distribuídos en 8 entidades de poboación, o que supón un aumento en relación ao ano 1999 cando tiña 524 habitantes.

 Xeografía 
Segundo o Nomenclátor do IGE consta dos seguintes núcleos de poboación: Aradas, O Bargo, Pardaces de Abaixo, Pardaces de Arriba, A Peregrina, Sarela de Arriba, Monte da Vila e O Queiroal.

Cultura
Neste lugar nace o río Sarela, que lle dá nome ao grupo de danza e música da aldea. Este mantén unha tradición antiga que consiste en xuntarse na carballeira ao lado da igrexa, nas festas da parroquia, para bailar e tocar pezas populares con gaita, pandeireta, tamboril e bombo. Tamén acompaña a Virxe no primeiro domingo de setembro, na procesión que vai dende a Algalia de Abaixo, na zona antiga de Santiago de Compostela, até a igrexa da Peregrina. Ao chegar, tócanlle e báilanlle á Virxe na carballeira, antes de que entre na igrexa. 

Ademais, na parroquia situouse o Furancho de Arte Contemporánea.

Lugares e parroquias
Lugares da Peregrina

Parroquias de Santiago de Compostela

Notas

Véxase tamén
Ligazóns externas
 Sitio web do Furancho de Arte Contemporánea.

Outros artigos
Lugares de Santiago de Compostela

Categoría:Parroquias de Santiago de Compostela
Categoría:Parroquias de Galicia baixo a advocación de santa María